બીઆરટીએસના ટિકિટિંગ સ્ટાફના ખાતામાં ગત ડિસેમ્બર ર૦૧૬નો પગાર જૂની એજન્સીની તુલનામાં ઓછો જમા કરાવાતા પગારની તકરાર થઇ છે. હરગોવન મકવાણા, જિતેશ પટેલિયા, ચેતન વાઘેલા વગેરેએ નવરંગપુરા ખાતે સ્થિત એજીસી ઇન્ફોટેકના સંચાલક મનીષ ચૌહાણને ઓછા પગારના સંદર્ભે લેખિત ફરિયાદ પાઠવી છે. પગારની વિસંગતતા અંગે અન્ય સિક્યોરિટી એજન્સી સમીર એસ. શાહ અને એસોસિયેટસને પણ વિરોધપત્ર પાઠવાયો છે.